- Была прынята сумесная дамоўленасць, што парламенту Швецыі будзе ўнесена прапанова аб стварэнні міжпарламентскай групы супрацоўніцтва паміж парламентам Швецыі і дэпутатамі ВС 13-га склікання. Гэту прапанову падтрымалі і ў парламентскім камітэце замежных спраў Швецыі. І яшчэ адзін важны момант: прадстаўнікі гэтага Камітэту ўнясуць прапанову ў парламент наконт выдзялення большых сродкаў для грамадскіх фондаў і арганізацый, якія здзяйсняюць свае праграмы на Беларусі, падтрымліваючы незалежныя СМІ і недзяржаўныя грамадскія арганізацыі. У інфармацыйным цэнтры імя Улафа Пальмы адбыўся семінар, на якім прысутнічалі ўсе члены нашай дэлегацыі, прадстаўнікі палітычных і грамадскіх арганізацый Швецыі, журналісты. Шведскі бок праявіў вялікую цікаўнасць да сітуацыі ў нашай краіне, адзначалася, што пакуль у шведскіх СМІ мала пішуць пра Беларусь, але нас запэўнілі, што сітуацыя будзе папраўлена.